钦定古今图书集成/明伦汇编/氏族典/第526卷 > 《廖用贤尚友录》 > 莫濛
## 钦定古今图书集成/明伦汇编/氏族典/第526卷 > 《廖用贤尚友录》 > 莫濛

按《宋史莫濛传》：“濛字子濛，湖州归安人。以祖荫补将
仕郎，两魁法科，累官至大理评事，提举广南市舶。张
子华以赃败，朝廷命濛往鞫之，濛正其罪。又言秦熹、
郑时中受子华赂，计直数千缗。还朝，除大理寺正、户
部员外郎，遣措置浙西、江淮沙田芦场。言者论其丈
量失实，征收及贫民，责监饶州景德镇。起知光化军”，
除湖北转运判官，未几，知鄂州。召除户部左曹郎中，
出知扬州，陛辞，上以城圮命濛增筑，数月告成。除直
宝文阁学士、大理少卿兼详定司《敕令》官，兼权知临
安府。未几，假工部尚书使金，还，除刑部侍郎，改工部
侍郎兼临安府少尹。以言者罢。起知鄂州，卒于官，年
六十一。赠奉政大夫。